La Liga 1941/1942.
La Liga 1941/42. je bila 11. sezona nogometnog nacionalnog prvenstva Španije. Sezona je počela 28. septembra 1941. a završila 5. aprila 1942. U sezoni je prvi put u historiji učestvovalo 14 ekipa. Nakon završenog prvenstva Valencia je prvi put u svojoj historiji osvojila prvenstvo sa sedam poena više od drugoplasiranog Real Madrida. Pretposljednja i posljednja ekipa, Hércules i Real Sociedad su na kraju sezone ispali iz lige. U cjelokupnoj sezoni je ukupno odigrano 182 utakmice te postignut 741 gol što je iznosilo 4.07 datih golova po utakmici. Najefikasnija ekipa lige je bila Valencia. Edmundo Suárez, nogometaš Valencije je bio najbolji strijelac lige sa 27 postignutih golova.